5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ. 13900 της 16 Δεκ. 1965/11 Ιαν.  1966 (ΦΕΚ Β΄ 5) Περί εισαγωγής επί προσωρινή ατελεία καπνού εις φύλλα και αιθερίων ελαίων δια την παραγωγήν σιγαρέττων εξακτέων εις αλλοδαπήν. ΄Εχοντες υπ΄ όψιν: 1)Τας διατάξεις του Νόμ. 4607/30, «περί τροποποιήσεως διατάξεων των περί τελωνειακού Δασμολογίου Νόμων» 2)Την από 30 Οκτ. 1965 γνωμοδότησιν της επιτροπής του άρθρ. 6 του Νόμ.2861/54, περί μέτρων ενισχύσεως της εξαγωγής βιομηχανικών και άλλων εγχωρίων προϊόντων, αποφασίζομεν: Άρθρ.1.-1.Επιτρέπεται η εισαγωγή υπό καπνοβιομηχανιών, επί προσωρινή ατελεία και επί τη παροχή δια τους δασμούς και λοιπούς φόρους, χρηματικής, τραπεζικής ή αξιοχρέου προσωπικής εγγυήσεως, καπνού εις φύλλα και αιθερίων ελαίων προς επεξεργασίαν και παραγωγήν, δι΄ αναμίξεως μετ΄ εγχωρίων καπνών, εν ιδιωτικοίς ή Δημοσίοις καπνεργοστασίοις σιγαρέττων, αποκλειστικώς δι΄ εξαγωγήν εις αλλοδαπήν εντός έτους από της παραδόσεως του καπνού και των αρωμάτων. 2.Η υπό το ανωτέρω καθεστώς εισαγωγή καπνού εις φύλλα και αρωμάτων επιτρέπεται μόνον μέσω των Διευθύνσεων Τελωνείων Α΄ και Β΄ τάξεως. ΄Αρθρ.2.-1.Οι καπνοβιομήχανοι, οι βουλόμενοι να τύχωσι του δια της παρούσης αποφάσεως παρεχομένου αυτοίς ευεργετήματος δέον να υποβάλωσιν εις την επιβλέπουσαν το καπνεργοστάσιον εφορίαν καπνού σχετικήν αίτησιν, εις διπλούν, εις ην θα αναγράφωσι τας ποσότητας του καπνού εις φύλλα και των αρωμάτων, αι οποίαι αναγκαιούσιν αυτοίς προς επεξεργασίαν δια τον ανωτέρω σκοπόν, δι΄ εν έτος, καθώς και το Τελωνείον Εισαγωγής τούτων. 2.Η Εφορία Καπνού, επί τη βάσει της παραγωγικής δυναμικότητος των εγκαταστάσεων του καπνοβιομηχάνου, θα γνωματεύη δια πράξεώς της επί του ενός αντιτύπου της ανωτέρω αιτήσεως, περί της κατ΄ έτος παραδοτέας εις τον καπνοβιομήχανον ποσότητος καπνού και αρωμάτων, διαβιβάζουσα την αίτησιν ταύτην εις την υπό του καπνοβιομηχάνου ορισθείσαν τελωνειακήν αρχήν. 3.Βάσει της κατά τ΄ ανωτέρω καθοριζομένης ετησίας δυναμικότητος του καπνεργοστασίου, η τελωνειακή αρχή, θα προβαίνη εκάστοτε εις την παράδοσιν εις τον καπνοβιομήχανον, επί προσωρινή ατελεία, των αναγκαιουσών εκάστοτε ποσοτήτων καπνού και αρωμάτων προς επεξεργασίαν. ΄Αρθρ.3.-1.Αι επί προσωρινή ατελεία παραδιδόμεναι ποσότητες καπνού εις φύλλα και αρωμάτων θα μεταφέρωνται συνοδεία Τελωνειακού οργάνου  εις το καπνεργοστάσιον και θα εναποθηκεύωνται εις ιδιαιτέραν αποθήκην τούτου, τιθέμεναι υπό τον έλεγχον της Εφορίας Καπνού. Ωσαύτως εις ιδιαιτέραν αποθήκην του καπνεργοστασίου θα αποθηκεύωνται και τα παραγόμενα προς εξαγωγήν σιγαρέττα. 2.Η επιβλέπουσα το καπνεργοστάσιον Εφορία Καπνού μετά την εισαγωγήν των ειδών εις ιδιαιτέραν αποθήκην του καπνεργοστασίου θα βεβαιώνη επί του ενός των συνοδευόντων τας μεταφερομένας ποσότητας καπνού και αρωμάτων, εγγράφων της Τελωνειακής Αρχής την εισαγωγήν των αρωμάτων και του καπνού εις το καπνεργοστάσιον, επιστρέφουσα τούτο εις την Τελωνειακήν Αρχήν. Το έτερον των συνοδευτικών εγγράφων θα παραμένη εις το αρχείον της Εφορίας Καπνού, δια την βάσει των στοιχείων τούτων ενημέρωσιν του κατά το άρθρ.5 της παρούσης βιβλίου. ΄Αρθρ.4.-Η αρμοδία Εφορία Καπνού θα παραδίδη εις τον καπνοβιομήχανον τας αναγκαιούσας αυτώ ποσότητας καπνού εις φύλλα και τας αντιστοίχους ποσότητας αρωμάτων προς επεξεργασίαν, τηρουμένων των περί κοπής καπνού εις φύλλα ισχυουσών διατάξεων. ΄Αρθρ.5.-Εν τοις καπνεργοστασίοις παρ΄ οίς θα πραγματοποιήται, κατά τα ανωτέρω, παραγωγή σιγαρέττων εξακτέων εις αλλοδαπήν θα τηρήται υπό της αρμοδίας Εφορίας Καπνού ειδικόν βιβλίον παρακολουθήσεως της διακινήσεως του καπνού και των αρωμάτων, ηριθμημένου και τεθεωρημένου ανά παν φύλλον, κατά τα ισχύοντα, φέρον εις την τελευταίαν αυτού σελίδα ενυπόγραφον πράξιν περί του αριθμού των φύλλων και του σκοπού χρησιμοποιήσεώς του. Εις την χρέωσιν του ανωτέρω βιβλίου και εις ιδιαιτέρας στήλας τούτου, δέον να καταχωρούνται, βάσει των στοιχείων του συνοδευτικού εγγράφου της τελωνειακής αρχής, ο αριθμός και η ημερομηνία της αιτήσεως μεταποιήσεως, η χώρα προελεύσεως και το καθαρόν βάρος του καπνού και των αρωμάτων. Εις την πίστωσιν του βιβλίου τούτου και εις ιδιαιτέρας στήλας θα καταχωρούνται η άδεια κοπής καπνού εις φύλλα και αι παραδιδόμεναι βάσει αυτής ποσότητες καπνού και αρωμάτων προς επεξεργασίαν καθώς και το καθαρόν βάρος των παραχθέντων σιγαρέττων, ο αριθμός της διασαφήσεως εξαγωγής και το καθαρόν βάρος των εξαχθέντων σιγαρέττων. ΄Αρθρ.6.-Η πίστωσις της προσωρινής ατελείας θα πραγματοποιήται δυνάμει αντιγράφων των παραστατικών εξαγωγής των σι(Μετά την σελ. 528(α) Σελ. 528,01 278-155 Καπνός 30.Η.λ.5 γαρέττων και βάσει βεβαιώσεως της αρμοδίας Εφορίας Καπνού εμφαινούσης τας, δια την παραγωγήν των εξαχθέντων σιγαρέττων, χρησιμοποιηθείσας ποσότητας καπνού εξωτερικού εις φύλλα και αρωμάτων. ΄Αρθρ.7.-Αντίγραφα των διασαφήσεων εξαγωγής θα αποστέλλωνται υπό της Τελωνειακής Αρχής εξαγωγής των σιγαρέττων εις την αρμοδίαν Εφορίαν Καπνού. ΄Αρθρ.8.-Άμα τη λήξει της εν άρθρ. 1 της παρούσης τασσομένης ενιαυσίου προθεσμίας, χρεούνται οι δασμοί και οι λοιποί φόροι οι αναλογούντες επί της μη επανεξαχθείσης ποσότητος καπνού και αρωμάτων και εισπράττονται ούτοι κατά τα κεκανονισμένα. Σελ. 528,02 278-156 30.Η.λ.5 Καπνός 